{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":16,"n_cols":6,"rows_kept":16,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Izmjene Mreže hitne medicine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Podružnica umirovljenika Mursko Središće","IZMJENU MREŽE HITNE MEDICINE","Osobe treće životne dobi predstavljaju društvenu osjetljivu kategoriju stanovništva kojoj je potrebno osigurati kvalitetnu socijalnu sigurnost (liječničku pomoć, dodatnu zdravstvenu zaštitu). Udruga umirovljenika/podružnica Mursko Središće izražava veliko zadovoljstvo otvaranja Ispostave hitne medicine u Murskom Središću sa T2 timovi. Međutim, zbog stvaranja boljih uvjeta života osoba starije dobi, podizanja kvalitete zdravstvene zaštite i pravovremenog pružanja potpune hitne medicinske pomoći itekako bi bilo potrebno da se u Ispostavu Zavoda za hitnu medicinu Mursko Središće uvrsti T1 tim.\nS poštovanjem."]
[2,"Dječji vrtić Sunčeko","IZMJENU MREŽE HITNE MEDICINE","Dječji vrtić Sunčeko djeluje u Murskom Središću i u Selnici, a obuhvaća 100-tinjak djece koja su uključena u redoviti odgojno-obrazovni rad. Prioritetna zadaća vrtića je brinuti o sigurnosti djece rane i predškolske dobi. T1 tim u Murskom Središću znatno bi povećao sigurnost djece, budući da bi djelatnost hitne medicine bila kvalitetnija, dostupnija, a najvažnije pravovremeno bi se djeci rane i predškolske dobi pružila potrebna pomoć.                                                                                                                                                                                         Zahvaljujemo!\nSnježana Doničar Zadravec, ravnateljica"]
[3,"DVD PEKLENICA","IZMJENU MREŽE HITNE MEDICINE","Poštovani ,\nDvd Peklenica aktivno radi več dugi niz godina.I zbog učestalih intervencija dolazi do opasnosti da se našem interventnom vatrogascu nešto dogodi.A bavimo se puno i s djecom i mladeži od 6-16 god, s kojima vježbamo i natječemo se , zbog  tog je jako potrebno da mi u Murskom Središću imamo T1 tim sa lječnikom koji bi nam bio dostupan subotom,nedeljom i praznicima, kad su naše aktivnosti najčešće."]
[4,"Marina Matjašić","IZMJENU MREŽE HITNE MEDICINE","Poštovani,\n\nUdruga Serjojnske mame i bebe djeluje na širem području grada Mursko Središće od 2015. godine.Udruga je aktivna na svim područjima koja su usko vezana uz majke, trudnice i djecu. Svaki tjedan redovito održavamo vježbaonice za najmanju djecu od tri mjeseca do jedne godine, te plesne vježbaonice za djecu od tri godine starosti. Također organiziramo i vježbanje za trudnice, Kad su u pitanju tjelesna aktivnost i zdrava prehrana današnja djeca trebaju više poticanja nego ikad, a naša Udruga sa svojim aktivnostima pokušava najmlađima usaditi zdrave navike.\nKako povećavamo broj aktivnosti , tako se i broj djece, trudnica i mama svakodnevno povećava, stoga smatramo da bi za sigurnost naših najmlađih i njihovih roditelja bilo neophodno da se Ispostavi hitne medicinske pomoći u Murskom Središću osigura T1 tim sa liječnikom koji bi bio dostupan subotom, nedjeljom i praznikom, kada su naše aktivnosti i najbrojnije.\n\nS poštovanjem\nMarina Matjašić\nUdruga Serjojnske mame i bebe"]
[5,"Košarkaški klub Rudar","IZMJENU MREŽE HITNE MEDICINE","Košarkaški klub Rudar aktivno participira u ligama pod okriljem Međimurskog/Varaždinskog/Koprivničko Križevačkog košarkaškog saveza, te se u jednoj godini odira preko 100 službenih utakmica u svim selekcijama...za utakmice je neophodno osigurati tim hitne medicinske pomoći, i to sa liječnikom. Ukoliko bi se navedeno ostvarilo stoga smatramo te bi za Ispostavu hitne medicinske pomoći u Murskom Središću bio osiguran T1 tim sa liječnikom mogli bismo ga koristiti prilikom odigravanja utakmica. Naime T2 tim bez liječnika nam nije dovoljan da osiguramo adekvatne uvjete za odigravanje prvenstvenih i kup utakmica."]
[6,"Međimurska županija","IZMJENU MREŽE HITNE MEDICINE","Prijedlog Međimurske županije za izmjenom Mreže hitne medicine u djelu Ispostava Mursko Središće  \nMeđimurska županija ponovno apelira da se uvaže i ranije dokazani geografski, demografski, komunalni i zdravstveni argumentirani, da se uvaži činjenica pojačanog graničnog tranzita na sjeveru zemlje,  specifičnost skrbi ruralnog stanovništva i  nacionalne manjine, brojnih stranih turista i ostalih argumenata te predlaže da se uvaži činjenica o potrebi sudjelovanja liječnika u Ispostavi Mursko Središće.\nMeđimurska županija predlaže Ministarstvu zdravstva izmjenu postojeće Mreže hitne medicine u djelu Ispostave Mursko Središće s 2 Tima-T1."]
[7,"OSNOVNA ŠKOLA MURSKO SREDIŠĆE","IZMJENU MREŽE HITNE MEDICINE","Osnovna škola Mursko Središće ima ukupno 538 učenika, od čega 433 u matičnoj školi u Murskom Središću, 74 u Područnoj školi Peklenica, a 31 u Područnoj školi Hlapičina.  Sva tri mjesta su na području Grada Mursko Središće.\nImamo  276 učenika putnika koji  svakodnevno putuju autobusom iz Križovca, Peklenice i Hlapičine do škole i natrag kući. ( udaljenost oko 5 km).\nImamo  4 učenika kojima je za rad potreban osobni pomoćnik i 43 učenika koji zbog raznih poteškoća imaju prilagođeni program. \nŠkola ima 68 zaposlenih djelatnika, 48 učitelja i 20 ostalih djelatnika,  od čega 6 radi u administrativnoj, a 14 u tehničkoj službi.\nŠkola radi u dvije smjene, u bruto vremenskom periodu od 6 do 21 sat, od toga nastava traje od 7,30 do 18,45. Sati.\nObzirom na specifičnosti i dinamiku OŠ Mursko Središće, smatramo da bi trebalo razmotriti izmjenu Mreže na način da se u Ispostavi Mursko Središće uz osiguranje T2 timova svakako osiguraju i 2 T1 tima, tj. da T1 tim bude dostupan u obje školske smjene. \n\nRavnatelj: Elvis Šarić"]
[8,"NOGOMETNI KLUB RUDAR","IZMJENU MREŽE HITNE MEDICINE","Nogometni klub Rudar aktivno participira u odigravanju Međužupanijske lige te utakmice odigrava jednom tjedno, i to subotom ili nedjeljom te je za iste utakmice neophodno osigurati tim hitne medicinske pomoći, i to sa liječnikom. Ukoliko bi se navedeno ostvarilo stoga smatramo te bi za Ispostavu hitne medicinske pomoći u Murskom Središću bio osiguran T1 tim sa liječnikom mogli bismo ga koristiti prilikom odigravanja utakmica. Naime T2 tim bez liječnika nam nije dovoljan da osiguramo adekvatne uvjete za odigravanje prvenstvenih i kup utakmica."]
[9,"Grad Mursko Središće","IZMJENU MREŽE HITNE MEDICINE","Poštovani.\nNovom Mrežom hitne medicine Republike Hrvatske, za Međimursku županiju tj. za Grad Mursko Središće osigurana je Ispostava hitne medicine. Trenutno su aktualnom mrežom hitne medicine za Grad Mursko Središće određeni T2 timovi (medicinski tehničar prvostupnik i medicinski tehničar). Intencija Grada Mursko Središće je usmjerena u dobivanje punog T1 tima (liječnik, medicinski tehničar i vozač) za Ispostavu hitne medicine Mursko Središće. Potrebe stanovništva na području Grada Mursko Središće u svezi uvođenja T1 tima subotom i nedjeljom i blagdanom  su velike i realno utemeljene zbog niz razloga: geografskih, demografskih, komunalnih i zdrastvenih argumenata. Grad Mursko Središće sa pripadajućim naseljima: Peklenica, Križovec, Hlapičina, Štrukovec, Sitnice broji ukupno 6600 stanovnika, dok i na našem području gravitiraju i susjedne općine: Sveti Martin na Muri, Štrigova, Selnica, Vratišinec, Podturen i Sveti Juraj na Bregu.  Mursko Središće je izuzetno tranzitno središte gornjeg dijela Međimurja, što dokazaju i statistički podaci o 4 milijunu putnika godišnje,18 tisuća tranzitnih vozila mjesečno koji prođu kroz sjeverna vrata Hrvatske – Grad Mursko Središće. Uvođenje T1 tima u Ispostavi Zavoda za hitnu medicinu u Murskom Središću se za brežni i pomurski kraj Međimurja znatno unaprjeđuje i podiže standard i kvaliteta života građana, podiže razina sigurnosti građana, porast zdrastvene uslugeu djelatnosti hitne medicine Međimurske županije. Zbog optimalne pokrivenosti svih dijelova Međimurske županije izuzetno je bitno da se u Mreži hitne medicine za Ispostavu Zavoda za hitnu medicinu u Murskom Središću   u što skorije vrijeme uvede T1 tim.  Također predlažemo da se odmah uvedu barem 2 tima sa liječnikom, a time bi se dobilo to da građani Murskog Središća i okolnih općina imaju osiguranog liječnika vikendom i blagdanom. \nGradonačelnik Grada Mursko Središće Dražen Srpak\nMjesni odbori Peklenica, Hlapičina, Križovec, Štrukovec, Sitnice"]
[10,"Tomislav Novinščak","IZMJENU MREŽE HITNE MEDICINE","Poštovano Povjerenstvo, Zavod za hitnu medicinu Međimurske županije i dalje stoji na stanovištu da je potrebno akceptirati argumentacije iz prošlogodišnjeg eSavjetovanja u smislu pune Mreže hitne medicine na području pomurja i zabačenog pograničnog kutka brežnog djela Međimurja koje gravitira Ispostavi Mursko Središće više nego gradu Čakovcu. Obzirom da su s naše strane opetovano priloženi brojni argumenti osvrnuli bi se samo na nove momente u svezi Ispostave Mursko Središće. Ista je u cijelosti napravljena i financirana od strane lokalne zajednice Grada Mursko Središće i susjednih Općina. Kompletna oprema Ispostave, medicinska oprema i reanimobil su financirani od strane regionalne samouprave. Uložena sredstva JL(R)S su izuzetna i obzirom na skroman proračun naše najmanje Županije su posebno cijenjena. Dodatno, obzirom da na lokalnom tržištu rada postoji mogućnost zadržavanja dvoje mladih liječnika u struci djelatnosti hitne medicine, posebno zbog mogućnosti dobivanja posla u obližnjim austrijskim i slovenskim gradovima (udaljenima svega 50-ak kilometara od naše Županije) i s obzirom na činjenicu da je potrebno lokalnoj zajednici omogućiti liječnike u timovima tijekom vikenda, smatramo da bi trebalo razmotriti izmjenu Mreže na način da se u Ispostavi MS osiguraju 5 T1 timova odnosno kao minimalna varijanta da se osigura 2 T1 tima i 3 T2 tima. \nZahvaljujemo unaprijed na razmatranju ovog općeg komentara Izmjene Mreže hitne medicine 2017. \nS poštovanjem, \nravnatelj Zavoda za hitnu medicinu Međimurske županije, dr. sc. Tomislav Novinščak, dr. med."]
[11,"Vanjo Žuvela","IZMJENU MREŽE HITNE MEDICINE","\"Mrežom hitne medicine\" iz 2012. godine za područje Dubrovačko neretvanske županije predviđena je za Ispostavu Vela Luke T1 – tim. Prijedlogom nove \"Mreže hitne medicinske pomoći\" ukida se Ispostava Vela Luka te se za zapadni dio otoka Korčule predviđa Ispostava u Blatu. Predviđena izmjena argumentirana je šturim obrazloženjem u kojem se govori tek o \"povećanju dostupnosti i povišenju kvalitete pružanja medicinske skrbi\". Navedeni prijedlog i obrazloženje niukom slučaju ne ide u tom smjeru iz slijedećih razloga:\n1. Dijagnostika potrebna za Hitnu medicinsku pomoć (RTG, UZV, hematološko – biokemijski laboratorij, Mikrobiološki laboratorij, ortopedsko traumatološka ordinacija s gipsaonom, ginekološka ordinacija, rađaona i soba za rodilje ...) nalaze se u Domu zdravlja u Veloj Luci, u kojem je i smještena Ispostava hitne medicinske pomoći i sjedište T1-tima. U neposrednoj blizini (50 metara) se nalazi i Specijalna bolnica Kalos sa svojim specijalističkom službama.\n2.  U slučaju premještanja T1 tima povećanje dostupnosti svelo bi se na bitno smanjenje dostupnosti. Npr. pacijent iz Vele Luke bi čekao hitnu medicinsku pomoć iz Blata, nakon toga bi (valjda) bio prebačen u Blato pa opet vraćen u Velu Luku pa opet istim putem natrag prema bolnici u Dubrovniku ili heliodromu. Smiješno, neracionalno, skupo i nadasve opasno!\n3.  Vela Luka je najveće naselje na dalmatinskim otocima, a njeno stanovništvo se tijekom turističke sezone višestruko povećava.\n4. Prostor za Hinu medicinsku pomoć u Blatu je prostorno skučen, neadekvatan, a ordinacija, previjalište i soba za opservaciju nisu fizički povezani. \n5. Konačno, dosadašnje djelovanje službe hitne pomoći u Veloj Luci pruža visok i sasvim zadovoljavajući nivo usluge, a činjenica je da se i samo osoblje T1-tima Hitne medicinske pomoći ne slaže s predmetnom promjenom. \n\nSvjedočimo da je već bilo slučajeva da se na „hitnu pomoć“ u Veloj Luci čekalo duže od „zlatnog sata“ ( i sa smrtnim posljedicama ), također, pacijenti iz Smokvice se potpuno nepotrebno dovode u Blato i udaljavaju od pripadajućeg hitnog bolničkog prijema u Dubrovniku za više od 2 sata, i osoblje i pacijenti se žale na neadekvatan prostor u hitnom prijemu u Blatu, primijećeno je da se, od strane službe hitne medicine, sve manje koriste dijagnostičke i specijalističke usluge koje su osigurane i locirane Domu zdravlja Vela Luke, zbog oduzimanja službe hitne medicine Veloj Luci usred turističke sezone, brojni turisti – pacijenti opterećuju rad obiteljskih liječnika u  Veloj Luci…\nIz svega navedenog razvidno je da su u Domu zdravlja u Veloj Luci osigurani daleko kvalitetniji uvjeti za obavljanje službe Hitne medicine te treba tražiti njeno vraćanje u Velu Luku ili osiguranje službe dežurstva u Veloj Luci.\nSmatram da je neophodno poduzeti sve da se Veloj Luci osigura nastavak 40- to godišnjeg ustroja i nivoa zdravstvene usluge, koji osigurava 24 satnu nazočnost liječnika u Domu zdravlja Vela Luka.\nTa mogućnost je otvorena temeljem članaka 7. i 13.PRAVILNIKA O UVJETIMA, ORGANIZACIJI I NAČINU OBAVLJANJA HITNE MEDICINE , te treba inzistirati da , ukoliko je to neophodno, osiguraju se sredstva za navedeni nadstandard iz sredstava Županije Dubrovačko –neretvanske, te Općine Blato i Općine Vela Luka."]
[12,"Srđan Jerković","IZMJENU MREŽE HITNE MEDICINE","Najljepše vas molim da nam odobrite stalni centralni tim ( TIM1)  u Istri (sada je to tim za Istarski ipsilon, ali samo tijekom turističke sezone) . Bio bi smješten centralno (Pazin)  i  brzo dostupan svim djelovima Istre., a  upućivao bi se u pokrivanje one  ispostave  koja zbog transporta bolesnika u bolnicu  privremeno (sat-dva)  ostaje bez tima. Po povratku „matičnog“  tima ispostave ovaj centralni se vraća u centar (Pazin)  i na raspolaganju je  nekoj drugoj ispostavi. Takva koncepcija  se ljeti pokazala  kao odlično  rješenje koje bi  tijekom  cijele godine značajno  povećalo efikasnost i dostupnost hitnoj službi.  \nBroj intervencija raste osobito u ispostavi Pula koja sada sa svoja dva dnevna T1 tima zimi dostiže broj intervencija koliko ih je  prije (pri formiranju Mreže )  bilo ljeti,  ispostava pokriva  Pulu i okolicu \n( > 70 000 stanovnika , ne računajući turističku sezonu kada je taj broj gotovo  dvostruko  veći). Broj medicinskih prijevoza  zbog STEMI-a za KBC Rijeka stalno raste ( od 2013 do 2016 bilježi se  gotovo dvostruko više prijevoza zbog STEMI-a ) koje prevozi tim ispostava Pula. \nU Puli nam je potreban i treći T1 ili barem T2 tim.\nZaista vam molim da razmotrite našu situaciju i neizmjerno Vas molim da  nam to omogućite."]
[13,"HRVATSKA LIJEČNIČKA KOMORA","IZMJENU MREŽE HITNE MEDICINE,\nI.","Hrvatska liječnička komora protivi se predloženoj promjeni Mreže hitne medicine na području Virovitičko-podravske županije kojom se u Ispostavi Orahovica Zavoda za hitnu medicinu Virovitičko-podravske županije trenutno predviđenih 5 timova T1 predlaže zamijeniti s 3 tima T1 i 2 tima T2, od čega bi jedan tim T2 bi trebao biti financiran od strane jedinice područne (regionalne) samouprave/jedinica lokalne samouprave.\nU prilog traženju Komore za zadržavanjem svih 5 timova T1 na području Ispostave Orahovica ističemo udaljenost Ispostave od središta županije, prometnu izoliranost i brojnu stariju populaciju kojoj je potrebno omogućiti pravovremeno pružanje hitne pomoći putem potpuno kadrovski ekipiranih timova u kojima sudjeluje i liječnik.\nPredloženu promjenu mreže timova hitne medicine prema kojoj bi radnim danom hitnu pomoć pružali samo timovi T2, dok bi timovi T1 bili dostupni samo noću i vikendom smatramo nedostatnom s obzirom na potrebe na terenu, posebno u ljetnim mjesecima kada na tom području postoji velika fluktuacija stanovništva.\nDodatno ističemo kako prema saznanjima Komore na području Općine Orahovica, unatoč formalno popunjena sva 3 predviđena tima opće/obiteljske medicine, kontinuirano radi samo jedna ordinacija opće/obiteljske medicine, dok preostala 2 tima nemaju stalne nositelje koji bi svakodnevno u punom opsegu pružali zdravstvenu zaštitu stanovništvu te je iz tog razloga također potrebno osigurati svakodnevno dostupnu hitnu pomoć putem timova T1."]